21.12.2011 Jurnalul Oficial al Uniunii Europene L 338/51 REGULAMENTUL (UE) NR. 1358/2011 AL BĂNCII CENTRALE EUROPENE din 14 decembrie 2011 de modificare a Regulamentului (CE) nr. 1745/2003 privind aplicarea rezervelor minime obligatorii (BCE/2003/9) (BCE/2011/26) CONSILIUL GUVERNATORILOR BĂNCII CENTRALE EUROPENE, având în vedere Tratatul privind funcționarea Uniunii Europene, în special articolul 127 alineatul (2) prima liniuță, având în vedere Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), în special articolul 19.1, întrucât: (1) Articolul 19.1 din Statutul SEBC prevede că Banca Centrală Europeană (BCE) este împuternicită să impună instituţiilor de credit stabilite în statele membre obligația de a constitui rezerve minime obligatorii la BCE şi la băncile centrale naţionale, în conformitate cu obiectivele de politică monetară, şi Consiliul guvernatorilor poate adopta regulamente privind calcularea şi determinarea rezervelor minime obligatorii. (2) Regulamentul (CE) nr. 1745/2003 al Băncii Centrale Europene din 12 septembrie 2003 privind aplicarea rezervelor minime obligatorii (BCE/2003/9) () prevede, printre altele, categoriile de instituţii care fac obiectul cerințelor de constituire de rezerve minime obligatorii şi ratele rezervelor minime obligatorii aplicabile anumitor categorii de pasiv. (3) La 8 decembrie 2011, Consiliul guvernatorilor a adoptat măsuri suplimentare pentru intensificarea susţinerii creditării, acestea fiind menite să susțină creditarea bancară și lichiditatea pe piața monetară din zona euro. Întrucât nu este necesar ca sistemul rezervelor minime obligatorii al BCE să fie aplicat în aceeaşi măsură în care ar fi aplicat în condiţii normale în vederea direcționării factorilor de pe piața monetară, pentru majorarea nivelului de lichiditate furnizată contrapărților la operațiunile de politică monetară ale Eurosistemului este necesară reducerea ratei rezervelor minime obli- gatorii la 1%. Prin urmare, Regulamentul (CE) nr. 1745/2003 (BCEJ/2003/9) ar trebui modificat, ADOPTĂ PREZENTUL REGULAMENT: Articolul 1 Modificarea Regulamentului (CE) nr. 1745/2003 (BCE/2003/9) Articolul 4 alineatul (2) din Regulamentul (CE) nr. 1745/2003 (BCEJ/2003/9) se înlocuiește cu următorul text: „(2)  Tuturor celorlalte elemente de pasiv incluse în baza de calcul a rezervelor minime obligatorii li se aplică o rată a rezervelor minime obligatorii de 1 %.” Articolul 2 Intrarea în vigoare (1) Prezentul regulament intră în vigoare în a treia zi de la data publicării în Jurnalul Oficial al Uniunii Europene. (2) Articolul 1 se aplică începând cu perioada de aplicare care începe la 18 ianuarie 2012. Adoptat la Frankfurt pe Main, 14 decembrie 2011. Pentru Consiliul guvernatorilor BCE Președintele BCE Mario DRAGHI () JO L 250, 2.10.2003, p. 10.